Sura 78.
S  u  r  a  LXXVIII
Kur'an časni(Tomislav Dretar)
Religija

N  a  j  a  v  a

U ime Allaha:
Onog koji čini milosrđe,
Milosrdnog.

1	O čemu se oni uzajamno ispituju'
2	O svečanoj najavi
3	Što se tiče koje oni nisu složni.
4	Ali ne!…
	Oni će znati uskoro!
5	Još jedanput: ne!
	Oni će uskoro znati!

6	Nismo li mi prostrli zemlju kao ležaj za odmor,
7	i planine kao podupirače šatoru?

8	Mi smo vas stvorili u parovima.
9	Od vašeg smo sna načinili odmor.
10	Od noći smo načinili zavjesu.
11	Od dana smo načinili trenutak života-

12	Iznad vas smo napravili sedam nepotresivih nebesa.
13	Ondje smo postavili sjajna svjetlila.

14	Spustili smo iz oblaka obilnu vodu,
15	da bi iznikle, zahvaljujući njoj, 
	žitarice, biljke
16	i preobilni vrtovi.

17	Da, Dan Odluke je utvrđen.
18	Vi ćete  doći u brojnim skupinama,
	u Dan kad se zasvira u trublju.

19	Nebo će biti otvoreno;
	njegova vrata također.
20	Planine će se pokrenuti;
	one će postati priviđenje.

21	Pakao u zasjedi
22	biće pribježište za buntovnike.
23	Oni će tu stoljećima boraviti
24	a da ne oćute ni svježine, ni pića
25	– osim kipuće vode i smradnog napitka –
26	To će biti jedna pravedna naknada.
27	Oni nisu očekivali Suđenje;
28	naše su Znakove proglašavali lažima;
29	dok smo mi o svemu vodili računa
	i upisivali to u Knjigu.

30	Kušajte dakle!
	Mi ne ćemo uvećati, vama,
	drugo do li kaznu.

31	To će biti jedan uspjeh
	za one koji se boje Allaha:
32	vrtovi i vinogradi,
33	djevojke podjednake dobi,
34	prepune kupe.

35	Oni ondje ne će slušati
	ni prasne riječi, ni laži:
36	to je jedna nagrada tvog Gospodara,
	jedan dar točno izračunan
37	od strane Gospodarara nebesa i zemlje
	  i onoga što je između to dvoje;
	od Milosrdnoga
	kojem oni ne će moći uputiti riječ.

38	Na Dan kad Duh i Meleci
	  budu stojali uspravni u jednom redu,
	oni ne će govoriti
	– osim onoga kome Milosrdni bude to dopustio
	i koji će izreći jednu pravednu riječ –

39	Tog Dana je Istina.
 Ko  to bude htio	
	naći će utočište kod svog Gospodara.

40	Da, Mi smo upozorili na blisku kaznu
	na Dan kad će čovjek promatrati svoja djela
	a nevjernik će reći:
	« Nesretan ja!
	Kad bih samo mogao biti prah! »